section_heading: Životopis
paragraph_text: Kao književni kritičar objavio je stotinjak recenzija i članaka, među kojima o Ariostu i Danteu, a posebno o pjesništvu Giosuèa Carduccija, kojim je bio fasciniran, bio mu je i prijatelj i suradnik, a čiji je utjecaj primjetan i u njegovoj poeziji. U pjesničkim zbirkama, u kojima se uz Carduccijev osjeća i upliv književnog mu mentora Giuseppea Chiarinija, Versi (1884. i Bologna 1890.) i Rime (1899.) primjetna je njegova nostalgija za rodnim krajem. Značajniji radovi: Stanze dell'Orlando furioso (s V. Zambonijem 1883.), Letterati triestini (Bologna 1893.), Giosuè Carducci (1901.), Matelda - studio dantesco (1902.), L'antologia Carducciana (s G. Mazzonijem 1907.), Poeti d'oltre confine (objavljeno postumno, ur. G. Mazzoni, Firenca 1914.). U Pesaru njegovo je ime nosila jedna srednja škola, a još ima ulicu, u Poreču mu je spomen-ploča na rodnoj kući u današnjoj Ulici sv. Eleuterija, a spomen-ploču ima i u Firenci, u gimnaziji Galileo Galilei koje je bio ravnatelj. Oženio kći slikara Giuseppea Vaccaja Beatrice "Bice".<ref>(tal.) Scheda di Giuseppe Vaccaj na senato.it